###### PRISTOJNOST: OBČINSKI SVET OBČINE ŽIROVNICA

**PREDLAGATELJ: ŽUPAN OBČINE ŽIROVNICA**

**REBALANS PRORAČUNA OBČINE ŽIROVNICA ZA LETO 2023**

**(predlog)**

ZAKONSKA PODLAGA: 29. člena Zakona o lokalni samoupravi (Uradni list RS, št. 72/93 in spremembe), 29. člena Zakona o javnih financah - ZJF (Ur. list RS št 79/99 in spremembe) 18. člen statuta občine Žirovnica (Ur. list RS, št. 66/18-UPB2).

**OBRAZLOŽITEV REBALANSA PRORAČUNA OBČINE ŽIROVNICA ZA LETO 2023**

Proračun za leto 2023 je občinski svet sprejel na svoji 21 seji dne 27.10.2022.

V bilanci prihodkov in odhodkov so na prihodkovni strani proračuna narejeni popravki ocene, nekaterih prihodkov glede na njihovo realizacijo v preteklem letu oziroma prvem kvartalu tekočega leta ter nove ocene nekaterih prihodkov, glede na nova dejstva in okoliščine, ki vplivajo na njihovo načrtovanje.

Skupaj se ocena prihodkov glede na sprejeti proračun zvišuje za 219.650 EUR. Ocena davčnih prihodkov se povišuje za 185.229 EUR, ocena nedavčnih prihodkov se zvišuje za 4.938 EUR, ocena kapitalskih prihodkov se povišuje za 10.000 EUR, ocena transfernih prihodkov pa se povišuje za 19.483 EUR.

|  |  |  |  |  |
| --- | --- | --- | --- | --- |
| Konto | Opis | Veljavni proračun 2023 | Predlog rebalansa 2023 | razlika (R-VP) |
| 70 | DAVČNI PRIHODKI | 3.384.832 | 3.570.061 | 185.229 |
| 71 | NEDAVČNI PRIHODKI | 774.803 | 779.741 | 4.938 |
| 72 | KAPITALSKI PRIHODKI | 1.000 | 11.000 | 10.000 |
| 74 | TRANSFERNI PRIHODKI | 231.281 | 250.764 | 19.483 |
|  |  | **4.391.916** | **4.611.566** | **219.650** |

Nova ocena proračunskih prihodkov za leto 2022 je tako 4.611.566 EUR. Podrobnejše spremembe plana prihodkov so podane v nadaljevanju.

Plan celotnih odhodkov se z rebalansom znižuje za 28.990 EUR glede na veljavni proračun, od tega se predlaga za 44.468 EUR več tekočih odhodkov, za 48.458 EUR manj tekočih transferjev, za 28.476 EUR manj investicijskih odhodkov in za 3.476 več investicijskih transferjev.

|  |  |  |  |  |
| --- | --- | --- | --- | --- |
| Konto | Opis | Veljavni proračun 2023 | Predlog rebalansa 2023 | razlika (R-VP) |
| 40 | TEKOČI ODHODKI | 1.521.943 | 1.566.411 | 44.468 |
| 41 | TEKOČI TRANSFERI | 1.876.125 | 1.827.667 | -48.458 |
| 42 | INVESTICIJSKI ODHODKI | 2.812.519 | 2.784.043 | -28.476 |
| 43 | INVESTICIJSKI TRANSFERI | 154.731 | 158.207 | 3.476 |
|  |  | **6.365.318** | **6.336.328** | **-28.990** |

Plan tekočih odhodkov se povišuje predvsem na račun povišanja postavke splošna proračunska rezervacija, prerazporeditve stroškov zimskega vzdrževanja cest na stroške letnega vzdrževanja občinskih cestna, prerazporeditve investicijskih sredstev za varstvo kulturne dediščine na tekoče odhodke za ta namen, višjih stroškov za obratovanje otroških igrišč, večjega obsega delovanja nadzornega odbora, višjih stroškov za delo vaških odborov, na drugi strani pa se nižajo načrtovani stroški za izvedbo lokalnih volitev, obseg delovanja občinskega sveta ter že načrtovani stroški občinskih proslav.

|  |  |  |  |  |
| --- | --- | --- | --- | --- |
| PP | Opis | Veljavni proračun 2023 | Predlog rebalansa 2023 | razlika  (R-VP) |
| **40** | **TEKOČI ODHODKI** | **1.521.943** | **1.566.411** | **44.468** |
| 2302 | SPLOŠNA PRORAČUNSKA REZERVACIJA | 27.945 | 82.198 | 54.253 |
| 1301 | VZDRŽEVANJE OBČINSKIH CEST | 267.235 | 290.920 | 23.685 |
| 1802 | VARSTVO NARAVNE IN KULTURNE DEDIŠČINE | 0 | 5.000 | 5.000 |
| 1633 | OTROŠKA IGRIŠČA | 22.457 | 25.857 | 3.400 |
| 0211 | STROŠKI DELOVANJA NADZORNEGA ODBORA | 3.881 | 5.212 | 1.331 |
| 0103 | DELOVANJE VAŠKIH ODBOROV | 24.600 | 25.600 | 1.000 |
| 1414 | E-TOČKE | 1.900 | 2.400 | 500 |
| 0424 | OBČINSKE PROSLAVE (3. DECEMBER) | 10.600 | 10.243 | -357 |
| 0101 | DELOVANJE OBČINSKEGA SVETA | 26.500 | 23.960 | -2.540 |
| 0422 | OBČINSKE PROSLAVE (8. FEBRUAR) | 9.500 | 6.663 | -2.837 |
| 0111 | OBČINSKE VOLITVE | 18.800 | 3.518 | -15.282 |
| 1302 | ZIMSKA SLUŽBA | 127.685 | 104.000 | -23.685 |

Plan tekočih transferjev se v skupnem znižuje, znotraj postavk pa se višajo transferi za subvencije dodatnih plačil staršev ob odsotnosti otroka iz vrtca, transferi ZTK, transferi za najemnine in subvencije letovanja, nižajo pa se transferi političnim strankam, transferi, ki niso bili dodeljeni po izvedenih javnih razpisih ter transferi OŠ Žirovnica za kritje materialnih stroškov (ogrevanje) tako v šoli kot v športni dvorani.

|  |  |  |  |  |
| --- | --- | --- | --- | --- |
| PP | Opis | Veljavni proračun 2023 | Predlog rebalansa 2023 | razlika  (R-VP) |
| **41** | **TEKOČI TRANSFERI** | **1.876.125** | **1.827.667** | **-48.458** |
| 1903 | POPUSTI PRI PLAČILU RAZLIKE MED CENO PROGRAMOV VRTCA IN PLAČILI STARŠEV | 4.000 | 6.100 | 2.100 |
| 1413 | ZAVOD ZA TURIZEM IN KULTURO ŽIROVNICA | 182.553 | 183.379 | 826 |
| 2032 | DELNO NADOMESTILO NAJEMNIN | 7.655 | 8.130 | 475 |
| 2033 | ZDRAVSTVENA KOLONIJA | 1.500 | 1.750 | 250 |
| 0102 | POLITIČNE STRANKE | 2.016 | 1.593 | -423 |
| 1103 | PODPORA RAZVOJU DOPOLNILNIH DEJAVNOSTI | 1.000 | 0 | -1.000 |
| 1101 | INTERVENCIJE V KMETIJSTVO | 16.000 | 12.000 | -4.000 |
| 1841 | KULTURNI PROJEKTI | 5.500 | 1.144 | -4.356 |
| 1401 | POSPEŠEVANJE DROBNEGA GOSPODARSTVA | 6.040 | 1.040 | -5.000 |
| 1911 | OSNOVNA ŠOLA ŽIROVNICA | 110.438 | 95.768 | -14.670 |
| 1877 | VEČNAMENSKA DVORANA | 108.765 | 86.105 | -22.660 |

Plan investicijskih odhodkov se v skupnem znižuje, znotraj investicijskih odhodkov pa se povišujejo investicijska sredstva za sanacijo opornega zidu pod cesto v Mostah, sredstva za nakup zemljišča za dom starostnikov in centra kulture na Breznici, sredstva za investicijsko vzdrževanje gozdnih cest, pločnik Rodine, sredstva za investicijsko vzdrževanje pokopališča, občinskih cest in otroških igrišč. Prav tako se zagotavljajo dodatna sredstva za projektno dokumentacijo za dozidavo ZP Žirovnica, prerazporejajo sredstva za projektno dokumentacijo za prizidavo in energetsko sanacijo OŠ Žirovnica in zagotavljajo dodatna sredstva za ureditev Športnega parka Glenca in Gasilsko reševalnega centra. Prerazporejajo se sredstva za nakup opreme za CZ, realiziran ne bo projekt pametni prometni sistem Gorenjske, prav tako bodo nižji stroški asfaltiranja parkirišča v Završnici, uskladila so se tudi načrtovana vlaganja v 3. odlagalno polje na Mali Mežakli in terminsko uskladila investicija v Obvoznico Vrba in parkirišče Doslovče, saj se bo z gradbenimi deli na obeh projektih predvidoma pričelo v naslednjem proračunskem letu.

|  |  |  |  |  |
| --- | --- | --- | --- | --- |
| NRP | Opis | Veljavni proračun 2023 | Predlog rebalansa 2023 | razlika  (R-VP) |
| **42** | **INVESTICIJSKI ODHODKI** | **2.812.519** | **2.784.043** | **-28.476** |
| OB192-16-0007 | SANACIJA ZIDU POD CESTO LC150011 (MOSTE) | 106.900 | 206.900 | 100.000 |
| OB192-18-0023 | DOM STAROSTNIKOV | 206.789 | 302.200 | 95.411 |
| OB192-21-0003 | CENTER KULTURE BREZNICA | 177.500 | 227.500 | 50.000 |
| OB192-23-0004 | INVESTICIJSKO VZDRŽEVANJE GOZDNIH CEST | 0 | 33.000 | 33.000 |
| OB192-17-0001 | ŠPORTNI PARK GLENCA | 12.800 | 32.580 | 19.780 |
| OB192-18-0004 | INVESTICIJSKO VZDRŽEVANJE OŠ ŽIROVNICA | 0 | 15.000 | 15.000 |
| OB192-23-0003 | DOZIDAVA ZP ŽIROVNICA | 0 | 15.000 | 15.000 |
| OB192-18-0007 | UREJANJE OBČINSKIH CEST | 95.700 | 105.700 | 10.000 |
| OB192-22-0004 | PLOČNIK RODINE | 50.000 | 60.000 | 10.000 |
| OB192-22-0003 | INVESTICIJSKO VZDRŽEVANJE OTROŠKIH IGRIŠČ | 20.000 | 28.000 | 8.000 |
| OB192-18-0009 | UREJANJE POKOPALIŠČ | 5.000 | 10.000 | 5.000 |
| OB192-19-0006 | GASILSKO-REŠEVALNI CENTER | 30.744 | 32.000 | 1.256 |
| OB192-18-0019 | CIVILNA ZAŠČITA (NAKUP OPREME) | 4.500 | 4.024 | -476 |
| OB192-21-0001 | PAMETNI PROMETNI SISTEM GORENJSKE | 7.797 | 0 | -7.797 |
| OB192-20-0003 | PARKIRIŠČE OB CESTI V ZAVRŠNICO | 127.500 | 113.846 | -13.654 |
| OB192-22-0001 | ENERGETSKA SANACIJA OŠ ŽIROVNICA | 30.000 | 15.000 | -15.000 |
| OB192-21-0005 | ODLAGALIŠČE MALA MEŽAKLA - 3. ODLAGALNO POLJE | 41.000 | 22.355 | -18.645 |
| OB000-07-0010 | OBVOZNICA VRBA | 851.950 | 725.371 | -126.579 |
| OB192-18-0024 | PARKIRIŠČE DOSLOVČE | 231.000 | 22.228 | -208.772 |

Plan investicijskih transferjev se viša za načrtovano sofinanciranje nakupa vozila za potrebe PND in nakupa opreme za CZ niža pa na račun prerazporeditev sredstev za varstvo kulturne dediščine.

|  |  |  |  |  |
| --- | --- | --- | --- | --- |
| NRP | Opis | Veljavni proračun 2023 | Predlog rebalansa 2023 | razlika  (R-VP) |
| **43** | **INVESTICIJSKI TRANSFERI** | **154.731** | **158.207** | **3.476** |
| OB192-23-0002 | NAKUP VOZILA ZA POTREBE POMOČI NA DOMU | 0 | 8.000 | 8.000 |
| OB192-18-0019 | CIVILNA ZAŠČITA (NAKUP OPREME) | 1.992 | 2.468 | 476 |
| OB192-18-0005 | VARSTVO DEDIŠČINE | 10.000 | 5.000 | -5.000 |

Celotni izdatki proračuna v letu 2023 so tako načrtovani v višini 6.336.328 EUR, od tega 3.394.078 EUR tekočih izdatkov (54%) in 2.942.250 EUR investicijskih izdatkov (46%).

Proračunski primanjkljaj se načrtuje v višini 1.724.762 EUR in se bo kril iz sredstev na računih.

V računu finančnih terjatev in naložb se v letu 2023 ne načrtuje realizacije.

V računu financiranja je načrtovano vračilo povratnih sredstev po 23. členu ZFO- 1 v višini 25.828 EUR, ne načrtuje pa se več zadolževanja v višini 540.000 EUR, kar je posledica nekoliko višjih proračunskih prihodkov in nižjih investicijskih stroškov zaradi prenosa v naslednje proračunsko leto.

Sprememba stanja sredstev na računih se načrtuje v višini -1.750.590 EUR.

V računu financiranja je izkazano tudi stanje sredstev na računu ugotovljenih po zaključnem računu za leto 2022, ki so na dan 31.12.2022 izkazana v višini 1.750.591 EUR.

**SPREMEMBE PLANA PRIHODKOV IN PREJEMKOV:**

|  |  |  |  |  |
| --- | --- | --- | --- | --- |
| Konto | Opis | Veljavni proračun 2023 | Predlog rebalansa 2023 | razlika  (R-VP) |
| **70** | **DAVČNI PRIHODKI** | **3.384.832** | **3.570.061** | **185.229** |
| 7000 | Dohodnina | 2.930.694 | 3.075.689 | 144.995 |
| 7030 | Davki na nepremičnine | 312.360 | 317.086 | 4.726 |
| 7031 | Davki na premičnine | 360 | 376 | 16 |
| 7033 | Davki na promet nepremičnin in na finančno premoženje | 75.010 | 95.010 | 20.000 |
| 7047 | Drugi davki na uporabo blaga in storitev | 35.898 | 51.390 | 15.492 |
| **71** | **NEDAVČNI PRIHODKI** | **774.803** | **779.741** | **4.938** |
| 7102 | Prihodki od obresti | 0 | 15.000 | 15.000 |
| 7103 | Prihodki od premoženja | 440.055 | 436.814 | -3.241 |
| 7120 | Globe in druge denarne kazni | 25.200 | 27.200 | 2.000 |
| 7141 | Drugi nedavčni prihodki | 250.448 | 241.627 | -8.821 |
| **72** | **KAPITALSKI PRIHODKI** | **1.000** | **11.000** | **10.000** |
| 7221 | Prihodki od prodaje stavbnih zemljišč | 0 | 10.000 | 10.000 |
| **74** | **TRANSFERNI PRIHODKI** | **231.281** | **250.764** | **19.483** |
| 7400 | Prejeta sredstva iz državnega proračuna | 231.281 | 250.764 | 19.483 |
|  |  | **4.391.916** | **4.611.566** | **219.650** |

**OBRAZLOŽITEV:**

**7000 Dohodnina**

Ocena prihodkov iz dohodnine je popravljena, glede na zadnji znani izračun primerne porabe občin, dohodnine, finančne izravnave in sredstev za uravnoteženje razvitosti občin za leti 2023 in 2024, ki ga je pripravilo ministrstvo za finance (številka: 4101-31/2022/2 z dne 21.10.2022). Po zadnjem izračunu občini pripada za 144.995 EUR več dohodnine.

**7030 Davki na nepremičnine**

Ocena prihodkov je popravljena glede na realizacijo NUSZ in davka na premoženje v letu 2022.

**7031 Davki na premičnine**

Glede na realizacijo v prvem kvartalu letošnjega leta se ocena predmetnega davka uskladi na že realizirano višino.

**7033 Davki na promet nepremičnin in na finančno premoženje**

Ocena prihodkov davka na promet nepremičnin se iz načrtovanih 70.000 EUR povišuje na 90.000 EUR, nova ocena je narejena glede na realizacijo v prvem kvartalu letošnjega leta.

**7047 Drugi davki na uporabo blaga in storitev**

Povišuje se ocena prihodkov od okoljske dajatve za onesnaževanje okolja zaradi odvajanja odpadnih vod iz 10.818 EUR na 16.230 EUR, kakršna je bila realizacija v preteklem letu. Prav tako glede na realizacijo v preteklem letu povišujemo oceno prihodkov iz turistične takse iz 17.500 EUR na 27.580 EUR.

**7102 Prihodki od obresti**

Ocena prihodkov je narejena glede na natečene obresti od prostih sredstev, ki jih ima občina pri državni zakladnici.

**7103 Prihodki od premoženja**

Ocena prihodkov od premoženja je novelirana glede na realizacijo v preteklem letu in sicer je znižana ocena prihodkov od najemnin za poslovne prostore Titova 16 (-1.341 EUR) in ocena prihodkov od občasne rabe športne dvorane (-8.000 EUR) ter povišana ocena prihodkov iz naslova koncesijske dajatve od posebnih iger na srečo (+6.000 EUR) in ocena prihodkov od oddaje plakatnih mest (+100 EUR).

**7120 Globe in druge denarne kazni**

Glede na realizacijo v preteklem letu je ocena nadomestila za degradacijo in uzurpacijo povišana za 2.000 EUR.

**7141 Drugi nedavčni prihodki**

Ocena drugih nedavčnih prihodkov je znižana, ker se ne načrtuje sofinanciranja projekta trajnostne mobilnosti (10.382 EUR), prav tako ni bilo presežka iz naslova komisije za letovanje (3.100 EUR), so pa na tej postavki že realizirani nekateri drugi prihodki iz naslova odškodnin za zavarovanja in ostali manjši nedavčni prihodki (4.661 EUR).

**7221 Prihodki od prodaje stavbnih zemljišč**

Postavka prihodkov od prodaje stavbnih zemljišč je usklajena glede na načrtovane prodaje v programu razpolaganja s premoženjem občine.

**7400 Prejeta sredstva iz državnega proračuna**

Občini Žirovnica so bila za leto 2023 izračunana sredstva za uravnoteženje razvitosti v višini 250.764 EUR, kar je za 19.483 EUR več, kot je bilo načrtovano pri pripravi proračuna.

**SPREMEMBE PLANA ODHODKOV IN IZDATKOV:**

|  |  |  |  |  |
| --- | --- | --- | --- | --- |
| PP/NRP | Opis | Veljavni proračun 2023 | Predlog rebalansa 2023 | razlika (R-VP) |
| **0101** | **DELOVANJE OBČINSKEGA SVETA** | **26.500** | **23.960** | **-2.540** |
| **0102** | **POLITIČNE STRANKE** | **2.016** | **1.593** | **-423** |
| **0103** | **DELOVANJE VAŠKIH ODBOROV** | **24.600** | **25.600** | **1.000** |
| **0111** | **OBČINSKE VOLITVE** | **18.800** | **3.518** | **-15.282** |
| **0211** | **STROŠKI DELOVANJA NADZORNEGA ODBORA** | **3.881** | **5.212** | **1.331** |
| **0422** | **OBČINSKE PROSLAVE (8. FEBRUAR)** | **9.500** | **6.663** | **-2.837** |
| **0424** | **OBČINSKE PROSLAVE (3. DECEMBER)** | **10.600** | **10.243** | **-357** |
| **0715** | **POŽARNO VARSTVO- INVESTICIJE** | **30.744** | **32.000** | **1.256** |
| *OB192-19-0006* | *GASILSKO-REŠEVALNI CENTER* | *30.744* | *32.000* | *1.256* |
| **1101** | **INTERVENCIJE V KMETIJSTVO** | **16.000** | **12.000** | **-4.000** |
| **1103** | **PODPORA RAZVOJU DOPOLNILNIH DEJAVNOSTI** | **1.000** | **0** | **-1.000** |
| **1131** | **VZDRŽEVANJE GOZDNIH CEST** | **43.300** | **76.300** | **33.000** |
| *.* |  | *43.300* | *43.300* | *0* |
| *OB192-23-0004* | *INVESTICIJSKO VZDRŽEVANJE GOZDNIH CEST* | *0* | *33.000* | *33.000* |
| **1301** | **VZDRŽEVANJE OBČINSKIH CEST** | **267.235** | **290.920** | **23.685** |
| **1302** | **ZIMSKA SLUŽBA** | **127.685** | **104.000** | **-23.685** |
| **1321** | **OBČINSKE CESTE (INVESTICIJE)** | **275.600** | **395.600** | **120.000** |
| *OB192-16-0006* | *DALJINSKA KOLESARSKA POT* | *3.000* | *3.000* | *0* |
| *OB192-16-0007* | *SANACIJA ZIDU POD CESTO LC150011 (MOSTE)* | *106.900* | *206.900* | *100.000* |
| *OB192-18-0007* | *UREJANJE OBČINSKIH CEST* | *95.700* | *105.700* | *10.000* |
| *OB192-22-0002* | *PODHOD POD REGIONALNO CESTO ŽIROVNICA-LESCE* | *20.000* | *20.000* | *0* |
| *OB192-22-0004* | *PLOČNIK RODINE* | *50.000* | *60.000* | *10.000* |
| **1323** | **OBVOZNICA VRBA** | **851.950** | **725.371** | **-126.579** |
| *OB000-07-0010* | *OBVOZNICA VRBA* | *851.950* | *725.371* | *-126.579* |
| **1332** | **PARKIRIŠČA IN AVTOBUSNA POSTAJALIŠČA** | **360.704** | **138.278** | **-222.426** |
| *.* |  | *2.204* | *2.204* | *0* |
| *OB192-18-0024* | *PARKIRIŠČE DOSLOVČE* | *231.000* | *22.228* | *-208.772* |
| *OB192-20-0003* | *PARKIRIŠČE OB CESTI V ZAVRŠNICO* | *127.500* | *113.846* | *-13.654* |
| **1333** | **TRAJNOSTNA MOBILNOST** | **7.797** | **0** | **-7.797** |
| *OB192-21-0001* | *PAMETNI PROMETNI SISTEM GORENJSKE* | *7.797* | *0* | *-7.797* |
| **1401** | **POSPEŠEVANJE DROBNEGA GOSPODARSTVA** | **6.040** | **1.040** | **-5.000** |
| **1413** | **ZAVOD ZA TURIZEM IN KULTURO ŽIROVNICA** | **202.553** | **203.379** | **826** |
| *.* |  | *182.553* | *183.379* | *826* |
| *OB192-18-0006* | *INVESTICIJSKO VZDRŽEVANJE ČOPOVE ROJSTNE HIŠE* | *20.000* | *20.000* | *0* |
| **1414** | **E-TOČKE** | **1.900** | **2.400** | **500** |
| **1501** | **ODLAGALIŠČE ODPADKOV IN ZBIRNI CENTER** | **85.000** | **66.355** | **-18.645** |
| *.* |  | *2.000* | *2.000* | *0* |
| *OB192-18-0012* | *ODLAGALIŠČE ODPADKOV IN ZBIRNI CENTER* | *42.000* | *42.000* | *0* |
| *OB192-21-0005* | *ODLAGALIŠČE MALA MEŽAKLA - 3. ODLAGALNO POLJE* | *41.000* | *22.355* | *-18.645* |
| **1621** | **UREDITEV POKOPALIŠČA** | **5.000** | **10.000** | **5.000** |
| *OB192-18-0009* | *UREJANJE POKOPALIŠČ* | *5.000* | *10.000* | *5.000* |
| **1633** | **OTROŠKA IGRIŠČA** | **42.457** | **53.857** | **11.400** |
| *.* |  | *22.457* | *25.857* | *3.400* |
| *OB192-22-0003* | *INVESTICIJSKO VZDRŽEVANJE OTROŠKIH IGRIŠČ* | *20.000* | *28.000* | *8.000* |
| **1701** | **INVESTICIJA V ZDRAVSTVENO POSTAJO (ZD JESENICE)** | **0** | **15.000** | **15.000** |
| *OB192-23-0003* | *DOZIDAVA ZP ŽIROVNICA* | *0* | *15.000* | *15.000* |
| **1802** | **VARSTVO NARAVNE IN KULTURNE DEDIŠČINE** | **10.000** | **10.000** | **0** |
| *.* |  | *0* | *5.000* | *5.000* |
| *OB192-18-0005* | *VARSTVO DEDIŠČINE* | *10.000* | *5.000* | *-5.000* |
| **1841** | **KULTURNI PROJEKTI** | **5.500** | **1.144** | **-4.356** |

|  |  |  |  |  |
| --- | --- | --- | --- | --- |
| PP/NRP | Opis | Veljavni proračun 2023 | Predlog rebalansa 2023 | razlika (R-VP) |
| **1852** | **KULTURNA DVORANA (INVESTICIJE)** | **177.500** | **227.500** | **50.000** |
| *OB192-21-0003* | *CENTER KULTURE BREZNICA* | *177.500* | *227.500* | *50.000* |
| **1877** | **VEČNAMENSKA DVORANA** | **122.765** | **100.105** | **-22.660** |
| *.* |  | *108.765* | *86.105* | *-22.660* |
| *OB192-18-0001* | *INVESTICIJSKO VZDRŽEVANJE DVORANE POD STOLOM* | *14.000* | *14.000* | *0* |
| **1878** | **ŠPORTNI PARK GLENCA** | **12.800** | **32.580** | **19.780** |
| *OB192-17-0001* | *ŠPORTNI PARK GLENCA* | *12.800* | *32.580* | *19.780* |
| **1903** | **POPUSTI PRI PLAČILU RAZLIKE MED CENO PROGRAMOV VRTCA IN PLAČILI STARŠEV** | **4.000** | **6.100** | **2.100** |
| **1911** | **OSNOVNA ŠOLA ŽIROVNICA** | **110.438** | **95.768** | **-14.670** |
| **1912** | **OSNOVNA ŠOLA ŽIROVNICA (INVESTICIJE)** | **65.000** | **65.000** | **0** |
| *OB192-18-0004* | *INVESTICIJSKO VZDRŽEVANJE OŠ ŽIROVNICA* | *35.000* | *50.000* | *15.000* |
| *OB192-22-0001* | *ENERGETSKA SANACIJA OŠ ŽIROVNICA* | *30.000* | *15.000* | *-15.000* |
| **2021** | **POMOČ NA DOMU** | **78.100** | **86.100** | **8.000** |
| *.* |  | *78.100* | *78.100* | *0* |
| *OB192-23-0002* | *NAKUP VOZILA ZA POTREBE POMOČI NA DOMU* | *0* | *8.000* | *8.000* |
| **2022** | **DOM STAROSTNIKOV** | **206.789** | **302.200** | **95.411** |
| *OB192-18-0023* | *DOM STAROSTNIKOV* | *206.789* | *302.200* | *95.411* |
| **2032** | **DELNO NADOMESTILO NAJEMNIN** | **7.655** | **8.130** | **475** |
| **2033** | **ZDRAVSTVENA KOLONIJA** | **1.500** | **1.750** | **250** |
| **2302** | **SPLOŠNA PRORAČUNSKA REZERVACIJA** | **27.945** | **82.198** | **54.253** |
|  |  | **6.365.318** | **6.336.328** | **-28.990** |

**0101 DELOVANJE OBČINSKEGA SVETA**

Postavka se je uskladila s Programom dela Občinskega sveta, kjer je v letu 2023 planiranih 5 sej + 1 izredna seja. Pri planiranju proračuna se je načrtovalo sredstva za izvedbo 6 sej + 1 izredna seja s 100 % udeležbo. Med sredstvi so upoštevane tudi sejnine za delovna telesa s 100 % udeležb.

**0102 POLITIČNE STRANKE**

Znižanje sredstev na postavki je posledica uskladitve višine sofinanciranja delovanja političnih strank glede na rezultat lokalnih volitev v letu 2022. Od skupno 1744 veljavnih glasov (LV 2018 – 2028) je SDS dobila 243 glasov (LV 2018 – 263), SD je dobila 169 glasov (LV 2018 – 247), N.Si pa 119 glasov (LV 2018 – 162).

**0103 DELOVANJE VAŠKIH ODBOROV**

Na postavki se na podkontu 402206 Poštnina in kurirske storitve sredstva povečajo za 1.000 EUR, zato, da se bodo stroški poštnih storitev, ki so vezani na vaške odbore (letaki ) ločili od stroškov poštnih storitev občinske uprave.

**0111 OBČINSKE VOLITVE**

Sredstva na postavki se znižujejo zaradi izvolitve župana Občine Žirovnica v prvem krogu lokalnih volitev novembra 2022, kar je vplivalo na višino stroškov volilnega materiala in volilnih organov. V letu 2023 so na tej postavki nastali le stroški Ministrstva za notranje zadeve za volilne imenike, poštni stroški ter stroški delnega sofinanciranja volilne kampanje.

**0211 STROŠKI DELOVANJA NADZORNEGA ODBORA**

Sredstva namenjena delu nadzornega odbora so usklajena glede na sprejet program dela za leto 2023, v katerem je načrtovano 8 sej in izvedba 4 nadzorov.

**0422 OBČINSKE PROSLAVE (8. FEBRUAR)**

V letu 2023 na postavki ne bo več prišlo do realizacije, zato so se sredstva zmanjšala.

**0424 OBČINSKE PROSLAVE (3. DECEMBER)**

V letu 2023 se na postavki pričakuje samo še strošek tiskanja vabil, plakatov in programov, zato so se sredstva za to storitev pustila na kontu 402003 Založniške in tiskarske storitve, na ostalih kontih pa so se sredstva zmanjšala.

**0715 POŽARNO VARSTVO- INVESTICIJE**

**OB192-19-0006 GASILSKO-REŠEVALNI CENTER**

Sredstva na postavki se zvišujejo zaradi dodatnih zahtev Direkcije RS za infrastrukturo pri izdelavi projektne dokumentacije za gradnjo Gasilsko – reševalnega centra Žirovnica, zaradi česar so bila potrebna dodatna dela na delu projekta, ki se nanaša na ureditev cestnega priključka na državno cesto.

**1101 INTERVENCIJE V KMETIJSTVO**

Glede na to, da je razpis za državne pomoči na področju kmetijstva zaključen in vsa sredstva niso bila razdeljena, se sredstva na proračunski postavki ustrezno znižajo.

**1103 PODPORA RAZVOJU DOPOLNILNIH DEJAVNOSTI**

Glede na to, da je razpis za državne pomoči na področju kmetijstva zaključen in sredstva niso bila razdeljena, saj ni bilo vlog, zato se sredstva na proračunski postavki ustrezno znižajo.

**1131 VZDRŽEVANJE GOZDNIH CEST**

**OB192-23-0004 INVESTICIJSKO VZDRŽEVANJE GOZDNIH CEST**

Na podlagi vsakoletnih pritožb občanov in nesorazmernih stroškov z vzdrževanjem dela gozdne ceste tik pod »Jagrskimi bajtami« in na podlagi soglasja Agrarne skupnosti Smokuč - Rodine, smo v dogovoru z Zavodom za gozdove in GG Bled, ter na podlagi predračuna umestili investicijo asfaltiranja gozdne ceste Zelenica v vrednosti 33.000 EUR v rebalans proračuna.

**1301 VZDRŽEVANJE OBČINSKIH CEST**

Jeko d.o.o. bo sredstva, ki so ostala od zimske službe (23.685 EUR), uporabil za redna vzdrževalna dela in urejanje makadamskih cest.

**1302 ZIMSKA SLUŽBA**

Zima je bila mila, zato so na postavki zimska služba ostala sredstva neporabljena. Prerazporedijo se na postavko Vzdrževanje občinskih cest – 23.685 EUR.

**1321 OBČINSKE CESTE (INVESTICIJE)**

**OB192-16-0007 SANACIJA ZIDU POD CESTO LC150011 (MOSTE)**

V letu 2023 so bila za sanacijo opornega zidu v Mostah predvidena sredstva v višini 106.900 €. Pri detajlnem pregledu mosta čez Završnico se je ugotovilo, da je tudi most v zelo slabem stanju. Kot izhaja iz zaključka Poročila o detajlnem pregledu premostitvenega objekta Most talcev čez Završnico na LC 150011 v km 0,454 v Žirovnici, ki ga je izdelalo podjetje IGMAT d.d., je trenutno stanje objekta dokaj slabo, nosilna konstrukcija izkazuje večje število pomembnih poškodb, zato je sanacija le tega nujna. Dogovori za izdelavo projektne dokumentacije so že stekli, sanacija bo potekala v dveh fazah (v 1.fazi sanacija mosta in v 2.fazi sanacija opornega zidu). Na podlagi grobe ocene smo zagotovili dodatna sredstva v višini 100.000 €.

**OB192-18-0007 UREJANJE OBČINSKIH CEST**

V letu 2023 je predvidena preplastitev makadamske poti na delu proti Piškovci (od konca asfalta do konca ograje pri predvidenem kampu Pšenica), za katero so bila predvidena sredstva v višini 9.600 €. Zaradi višjih cen smo morali po pridobivanju ponudb za asfaltiranje in ureditev odvodnjavanja ceste zagotoviti dodatna sredstva v višini 10.000 €.

**OB192-22-0004 PLOČNIK RODINE**

V letu 2023 so bila za gradnjo pločnika na Rodinah predvidena sredstva v višini 50.000 €. Izdelava projektne dokumentacije je že v teku, zato se je izkazalo, da bo izvedba pločnika približno 60.000 €, zato smo morali zagotoviti dodatna sredstva v višini 10.000 €.

**1323 OBVOZNICA VRBA**

**OB000-07-0010 OBVOZNICA VRBA**

V letu 2023 so predvidena sredstva v višini 851.950 €. V mesecu aprilu je bila po pravnomočni odločbi za parcelacijo zemljišč znana površina zemljišč, potrebnih za gradnjo obvoznice Vrba (cca 23.000 m2). Cenitev za zemljišča je bila izvedena in ocenjena na približno 600.000 €, zato smo sredstva za nakup zemljišč povečali za 100.000 €, torej s 500.000 € na 600.000 €.

Pričakujemo, da se bo gradbeno dovoljenje pridobilo v jesenskih mesecih in se bo šele proti koncu leta lahko pričelo z gradnjo, zato smo del sredstev (249.250 €) za namen novogradnje prenesli v leto 2024. Prav tako smo v leto 2024 prenesli sredstva v višini 8.500 € za investicijski nadzor.

**1332 PARKIRIŠČA IN AVTOBUSNA POSTAJALIŠČA**

**OB192-18-0024 PARKIRIŠČE DOSLOVČE**

Skladno z javnim razpisom za sofinanciranje vlaganj v javno in skupno turistično infrastrukturo in naravne znamenitosti v turističnih destinacijah se sredstva večinoma prestavijo v leto 2024, skupni strošek je predviden na 301.629,81 EUR.

**OB192-20-0003 PARKIRIŠČE OB CESTI V ZAVRŠNICO**

Na postavki smo ocenili več sredstev. Projekt je bil predčasno izveden, dela so tekoče tekla in ni bilo nobenih zamud. Zato sredstva na postavki niso bila v celoti porabljena in se postavka ustrezno zniža.

**1333 TRAJNOSTNA MOBILNOST**

**OB192-21-0001 PAMETNI PROMETNI SISTEM GORENJSKE**

Prijavili smo se na razpis, kjer smo bili partnerji. Razpis je bil razveljavljen s strani Ministrstva za javno upravo. Zato se projekt trajnostne mobilnosti ne bo izvajal in se postavka ustrezno zniža.

**1401 POSPEŠEVANJE DROBNEGA GOSPODARSTVA**

Glede na to, da je razpis za državne pomoči na področju gospodarstva zaključen in sredstva niso bila razdeljena, se sredstva na proračunski postavki ustrezno znižajo.

**1413 ZAVOD ZA TURIZEM IN KULTURO ŽIROVNICA**

Sredstva na postavki se zvišajo za 826 EUR, ker sredstva za prispevke delodajalca niso bila načrtovana v zadostni višini.

**1414 E-TOČKE**

Zaradi povišanja cen Telemacha (stroški interneta) je na postavki je potrebno zagotoviti dodatna sredstva.

**1501 ODLAGALIŠČE ODPADKOV IN ZBIRNI CENTER**

**OB192-21-0005 ODLAGALIŠČE MALA MEŽAKLA - 3. ODLAGALNO POLJE**

Na postavki so bila za leto 2023 predvidena višja sredstva za ureditev del na odlagališču Mala Mežakla. Po usklajevalnih sestankih in sklepu Strokovnega sveta nenevarnih odpadkov Mala Mežakla in Centralne čistilne naprave Jesenice, ki je skupni organ občin Žirovnica, Jesenice in Kranjska Gora in javno komunalnega podjetja Jeko d.o.o., se je pripravilo nov načrt in skladno z njim so se sredstva znižala za 18.645 € in sicer s prvotno predvidenih 41.000 € na novo planiranih 22.355 €.

**1621 UREDITEV POKOPALIŠČA**

**OB192-18-0009 UREJANJE POKOPALIŠČ**

V letu 2023 so bila predvidena sredstva za urejanje pokopališč v višini 5.000 €. Izkazalo se je, da bo potrebnih več del in ureditev novih pohodnih površni, zato smo sredstva povečali za 5.000 €.

**1633 OTROŠKA IGRIŠČA**

**OB192-22-0003 INVESTICIJSKO VZDRŽEVANJE OTROŠKIH IGRIŠČ**

Strošek vzdrževanja otroških igrišč (podnajemna pogodba vzdrževalca) se bo povišal, saj je v Završnici za potrebe otroškega igrišča postavljen eko WC. Ocenjeni strošek znaša 3.400 EUR. Prav tako je v letošnjem letu načrtovana zamenjava nekaterih dotrajanih igral – Breznica in Breg, zato se za ta namen zagotovijo dodatna sredstva v višini 8.000 EUR.

**1701 INVESTICIJA V ZDRAVSTVENO POSTAJO (ZD JESENICE)**

**OB192-23-0003 DOZIDAVA ZP ŽIROVNICA**

S strani uprave ZD Jesenice so bile izražene potrebe po dodatnih prostorih za izvajanje primarnega zdravstva na območju občine, saj so obstoječi prostori za delovanje dveh splošnih ambulant in referenčne ambulante komaj ustrezni. Z dozidavo bi zagotovili dodatne prostore za potrebe odjema vzorcev za laboratorijske preiskave in druge potrebne prostore za izvajanje zdravstvene dejavnosti. Na postavki se zato zagotovijo sredstva za izdelavo IDZ in ostale investicijske dokumentacije da dozidavo prostorov zdravstvene postaje Žirovnica na naslovu Selo 8a. Načrtovano je, da bo investicijo financiral OZG.

**1802 VARSTVO NARAVNE IN KULTURNE DEDIŠČINE**

**OB192-18-0005 VARSTVO DEDIŠČINE**

Ker se sredstva po zaključenem razpisu za sofinanciranje projektov kulturne dediščine niso bila razdeljena, se del sredstev nameni za obnovo črk na spomeniku padlim borcem na pokopališču na Breznici, ostanek pa morebitnim naknadno ugotovljenim potrebam po posegih na dediščini lokalnega pomena.

**1841 KULTURNI PROJEKTI**

Glede na to, da je razpis za sofinanciranje kulturnih projektov zaključen in vsa sredstva niso bila razdeljena, se sredstva na proračunski postavki ustrezno znižajo.

**1852 KULTURNA DVORANA (INVESTICIJE)**

**OB192-21-0003 CENTER KULTURE BREZNICA**

Na projektu so povišana sredstva za odkup zemljišča za potrebe centra kulture. Prvotno je bil načrtovan odkup 2.500m2 zemljišča po ceni 63 EUR/m2, kar pa je glede na trenutne cene zemljišč prenizko, zato se ocena popravlja na 83 EUR/m2, posledično se postavka povišuje za 50.000 EUR.

**1877 VEČNAMENSKA DVORANA**

Na postavki se dodatno zagotavljajo sredstva za izplačilo odpravnine ob upokojitvi čistilke zaposlene v dvorani. Strošek le-te je 7.100 EUR. Niža pa se ocena materialnih stroškov za 29.760 EUR, kar gre na račun reguliranih cen energentov.

**1878 ŠPORTNI PARK GLENCA**

**OB192-17-0001 ŠPORTNI PARK GLENCA**

Na postavki so načrtovana sredstva za izgradnjo opornega zidu za klubskim objektom v višini 12.000 EUR. Sredstva so bila načrtovana prenizko glede na potrebna dela, zato se ocena povišuje za 18.720 EUR za gradbena dela in 1.060 EUR za stroške gradbenega nadzora.

**1903 POPUSTI PRI PLAČILU RAZLIKE MED CENO PROGRAMOV VRTCA IN PLAČILI STARŠEV**

Glede na realizacijo tako imenovanih »rezervacij« v preteklem letu se ocena potrebnih sredstev povišuje za 2.100 EUR.

**1911 OSNOVNA ŠOLA ŽIROVNICA**

Na postavki se niža ocena potrebnih sredstev za materialne stroške, predvsem na račun načrtovanih nižjih stroškov ogrevanja zaradi reguliranih cen energentov.

**1912 OSNOVNA ŠOLA ŽIROVNICA (INVESTICIJE)**

**OB192-18-0004 INVESTICIJSKO VZDRŽEVANJE OŠ ŽIROVNICA**

**OB192-22-0001 ENERGETSKA SANACIJA OŠ ŽIROVNICA**

Na postavki so na NRP energetska sanacija načrtovana sredstva v višini 30.000 EUR za celotno projektno dokumentacijo za ureditev enotnega načina ogrevanja vseh treh objektov šole. Ker pa bo v šoli potrebno zagotoviti še dodatne prostore za izvajanje dejavnosti, še ne bo mogoče pričeti z izdelavo projektov preureditve ogrevanja, posledično se ½ sredstev za projekte prerazporedi za izdelavo prostorske presoje šole in vrtca, posnetka stanja prostorov in izdelavo IDZ za manjkajoče prostore (vrtec, šola, glasbena šola).

**2021 POMOČ NA DOMU**

**OB192-23-0002 NAKUP VOZILA ZA POTREBE POMOČI NA DOMU**

V občini Žirovnica storitev pomoči na domu izvajajo 3,5 oskrbovalke. Za njihovo delo je se na območju občine uporabljajo 3 službena vozila, 2 osebni vozili je občina že kupila v preteklih letih, 1 vozilo pa je bilo pred leti nabavljeno iz presežka dejavnosti. S strani izvajalca storitve smo bili zaprošeni za sofinanciranje dodatnega vozila za potrebe izvajanja pomoči na domu, tako kot tudi ostali sosednji občini. Ker pa je za potrebe občine Žirovnica z vozili »nepodprtega« le ½ zaposlenega, sorazmerno temu tudi namenjamo sredstva za nabavo ½ vozila, ostalo pa bo zagotovil izvajalec iz lastnih virov.

**2022 DOM STAROSTNIKOV**

**OB192-18-0023 DOM STAROSTNIKOV**

Na projektu so načrtovana sredstva za odkup 6.406 m2 zemljišča po ceni 63 EUR/m2. Dejansko je na projektu že odkupljenega 1.975 m2 zemljišča za ceno 172.600 EUR. Glede na izhodišča za pripravo OPPN Selo-dom starejših občanov je potrebnega 6.714m2 zemljišča zato ostane za odkup še zemljišče v izmeri 4.739 m2, po ceni 89 EUR/m2 in se načrtuje odkup z odložnim pogojem pridobitve sredstev za izgradnjo enote doma in sicer del v letošnjem letu, del pa v naslednjem letu. Skupaj bi tako občina v dveh proračunskih letih po zadnjih ocenah za zemljišče zagotovila 594.400 EUR.

**2032 DELNO NADOMESTILO NAJEMNIN**

Postavka se poviša glede na dejanske stroške iz tega naslova v letu 2022, ki so se povišali zaradi odobrenih dodatnih subvencij najemnine za neprofitna stanovanja.

**2033 ZDRAVSTVENA KOLONIJA**

Postavka se poviša na račun več izraženih potreb po sofinanciranju letovanja otrok s strani izvajalcev dejavnosti.

**2302 SPLOŠNA PRORAČUNSKA REZERVACIJA**

Sredstva splošne proračunske rezervacije se povišujejo do zakonsko dovoljene višine in se lahko uporabljajo za nepredvidene namene, za katere v proračunu niso zagotovljena sredstva, ali za namene, za katere se med letom izkaže, da niso zagotovljena sredstva v zadostnem obsegu, ker jih pri pripravi proračuna ni bilo mogoče načrtovati.

Gradivu je priložen tudi Letni načrt ravnanja s stvarnim premoženjem Občine Žirovnica za leto 2023, kateri je usklajen s predlaganimi spremembami v rebalansu, katere se tičejo nepremičnega premoženja.

Na podlagi 44. člena statuta Občine Žirovnica (Ur. list RS, št. 66/18-UPB2), 92. člena Poslovnika občinskega sveta (Ur. list RS št. 14/19-UPB2) posredujem Predlog rebalansa proračuna občine Žirovnica za leto 2023 Občinskemu svetu Občine Žirovnica v obravnavo s predlogom, da sprejme naslednja

**SKLEPA:**

1. **Sprejme se Rebalans proračuna občine Žirovnica za leto 2023.**
2. **Sprejme se Letni načrt ravnanja s stvarnim premoženjem Občine Žirovnica za leto 2023 – 1. sprememba**

Datum: 3.5.2023

Številka: 410-0007/2022-6

**Leopold Pogačar**

**ŽUPAN**

Prilogi:

* Rebalans proračuna občine Žirovnica za leto 2023
* Letni načrt ravnanja s stvarnim premoženjem Občine Žirovnica za leto 2023 – 1. sprememba